**IV. Međunarodna znanstvena konferencija „Dijete fokusu – obitelj u društvenim promjenama“**

**2. i 3. listopada 2025.**

Pozivamo sve zainteresirane stručnjake i znanstvenike pomažućih profesija na sudjelovanje na četvrtoj Međunarodnoj znanstvenoj konferenciji „Dijete u fokusu – obitelj u društvenim promjenama“, koju organizira Studij socijalnog rada Filozofskog fakulteta Sveučilišta u Mostaru u partnerstvu sa Studijem socijalnog rada Pravnog fakulteta Osijek Sveučilišta Josipa Jurja Strossmayera u Osijeku.

Glavni je cilj konferencije istražiti suvremene društvene promjene koje utječu na obitelji i pomagačke profesije, analizirati doprinos novih znanstvenih i stručnih pristupa u podršci obitelji te procijeniti ulogu zajednice u jačanju dobrobiti obitelji. Kroz interdisciplinarnu perspektivu, konferencija nastoji potaknuti dijalog između istraživača i praktičara te omogućiti razmjenu znanja, iskustava i primjera dobre prakse u rješavanju izazova s kojima se suvremene obitelji susreću.

**Plenarni izlagači:**

*izv. prof. dr. sc. Carmen Luca Sugawara, School of Social Work, Indiana University, USA*

*dr. sc. Gordana Horvat, Pravni fakultet Osijek Sveučilišta Josipa Jurja Strossmayera u Osijeku, Republika Hrvatska*

**Teme:**

* Međugeneracijska suradnja
* Optimiziranje podrške obitelji na razini zajednice
* Pravna znanost sa i za obitelji
* Obitelji u digitalnom okruženju
* Uloga školskog okruženja u pozitivnom razvoju djece, mladih i obitelji
* Specifična područja socijalnog rada s obitelji

Ova konferencija služi kao platforma za razmjenu znanstvenih spoznaja, praktičnih iskustava i inovativnih pristupa, s općim ciljem unapređenja stručne podrške obiteljima u dinamičnom društvenom okruženju.

**Diskusijska grupa:**

Zanimljiva aktivnost u sklopu Konferencije bit će diskusijska grupa pod nazivom *Metodološki miks: Kako ne napraviti istraživački gaf*, koju će voditi docentica Mateja Marić. Ljubazno pozivamo doktorande iz područja društvenih znanosti da prijave svoje istraživačke nacrte za ovaj edukacijski susret. Fokus će biti na kritičkoj evaluaciji odabrane metodologije u kontekstu specifičnih istraživačkih pitanja, kao i na ranom prepoznavanju potencijalnih metodoloških zamki.

**Važni datumi**

1. Prijava i slanje sažetka do **1. 5. 2025**. - sažetci opsega do 250 riječi šalju se na hrvatskom i engleskom jeziku u predviđenom obrascu na e-adresu: dijeteufokusu@ff.sum.ba
2. Obavijest o prihvaćanju sažetaka do **1. 6. 2025.**
3. Slanje cjelovitih radova do **15. 9. 2025.**